**Školský rok 2018/2019**

**Republiková súťaž žiakov základných škôl**

**zo slovenského jazyka a kultúry vyjadrovania**

**7. ročník**

26. mája 2019

**1**. Doplň vynechané písmená i/í, y/ý.

Petrov\_\_ bratia zostali doma sam\_\_. Sam\_\_ si boli na v\_\_ne. Nechceli v\_\_dieť žiadn\_\_ch pr\_\_buzn\_\_ch. Vonku bol naozaj ps\_\_ čas. Zrazu zafučal s\_\_lný vetrisko. Žiar\_\_vý blesk preťal oblohu. O chv\_\_ľu sa bl\_\_skalo takmer každú m\_\_nútu. V líšk\_\_nom pohľade bolo čos\_\_ nebezpečné. Páv\_\_ chvost h\_\_ril farbam\_\_.

**2.** A.Za každou vetou napíš na čiaru, čo je v nej podmetom.

 a) Kedy sa už začneš učiť? \_\_\_\_\_\_\_\_\_\_\_\_\_\_\_\_\_\_\_

 b) Nepochopili dobre otázku. \_\_\_\_\_\_\_\_\_\_\_\_\_\_\_\_\_\_\_

 c) Vrátil sa neskoro. \_\_\_\_\_\_\_\_\_\_\_\_\_\_\_\_\_\_\_\_

d) Objednali ste si pizzu? \_\_\_\_\_\_\_\_\_\_\_\_\_\_\_\_\_\_\_\_

 B. Zakrúžkuj písmeno pred vetou, v ktorej sa nachádza vyjadrený holý podmet a podčiarkni

 ho.

 a) V komore bolo vrece múky.

 b) Prídete k nám na prázdniny?

 c) Spev maturantov sa ozýval celú noc.

 d) Sýty hladnému neverí.

 C. Podčiarkni vo vete podmet a napíš, akým slovným druhom je vyjadrený.

 Všetci prekvapene pozerali na neznámeho človeka. \_\_\_\_\_\_\_\_\_\_\_\_\_\_\_\_

**3**. Urči pád predložkových spojení

 a) na kopec \_\_\_\_\_\_\_\_\_\_\_\_\_\_\_\_ e) k spolužiakovi \_\_\_\_\_\_\_\_\_\_\_\_\_\_\_

 b) dolu ulicou \_\_\_\_\_\_\_\_\_\_\_\_\_\_\_\_ f) ku kamarátke \_\_\_\_\_\_\_\_\_\_\_\_\_\_\_

 c) bez peňazí \_\_\_\_\_\_\_\_\_\_\_\_\_\_\_\_ g) okrem teba \_\_\_\_\_\_\_\_\_\_\_\_\_\_\_

 d) za seba \_\_\_\_\_\_\_\_\_\_\_\_\_\_\_\_ h) popri rieke \_\_\_\_\_\_\_\_\_\_\_\_\_\_\_

**4**. A. Zmeň rozvité vety na holé a napíš ich na čiary.

 a) Môj brat najradšej číta detektívky. \_\_\_\_\_\_\_\_\_\_\_\_\_\_\_\_\_\_\_\_\_\_

 b) Elena priniesla jahodovú zmrzlinu. \_\_\_\_\_\_\_\_\_\_\_\_\_\_\_\_\_\_\_\_\_\_

 c) Iveta je najrýchlejšia plavkyňa. \_\_\_\_\_\_\_\_\_\_\_\_\_\_\_\_\_\_\_\_\_\_

 d) Pes do mňa hlasne zavrčal. \_\_\_\_\_\_\_\_\_\_\_\_\_\_\_\_\_\_\_\_\_\_

B. Napíš písmeno **J** za jednočlennou a písmeno **D** za dvojčlennou vetou.

a) Strašné blesky bičovali oblohu. \_\_\_\_\_\_

 b) Konečne vystúpil prvý z radu. \_\_\_\_\_\_

 c) Cestovanie je pre mnohých ľudí záľubou. \_\_\_\_\_\_

 d) Celú noc vonku neprestajne snežilo. \_\_\_\_\_

**5.** A. Napíš vhodné číslo za každou vetou,ktorej zodpovedajú gramatické kategórie

v radoch vedľa viet.

 a) Umyjem si jablko. \_\_\_\_\_ 1. prvá osoba, množné číslo, budúci čas, oznamovací spôsob

 b) Večeru sme nezjedli. \_\_\_\_\_ 2. prvá osoba, jednotné číslo, minulý čas, oznamovací spôsob

 c) Vráť sa do večera! \_\_\_\_\_ 3. druhá osoba, jednotné číslo, budúci čas, rozkazovací spôsob

 d) Stratila som kľúče. \_\_\_\_\_ 4. prvá osoba, jednotné číslo, budúci čas, oznamovací spôsob

 5. prvá osoba, množné číslo, minulý čas, oznamovací spôsob

 6. tretia osoba, jednotné číslo, minulý čas, oznamovací spôsob

**6.** Zmeň vid – z dokonavého utvor nedokonavý. (Dbaj na gramatické kategórie!)

 a) upiekla – \_\_\_\_\_\_\_\_\_\_\_\_

 b) umyjem – \_\_\_\_\_\_\_\_\_\_\_\_

 c) vystrihol – \_\_\_\_\_\_\_\_\_\_\_\_

**7.** V akom poradí sa nachádzajú zámená vo vete *Žiaden z vás túto moju knihu dodnes*

*neprečítal*? Zakrúžkuj písmeno pred správnym poradím.

a)osobné, neurčité, vymedzovacie, privlastňovacie

 b) vymedzovacie, osobné, ukazovacie, privlastňovacie

 c) privlastňovacie, osobné, ukazovacie, vymedzovacie

 d) vymedzovacie, ukazovacie, osobné, privlastňovacie

**8.** Zakrúžkuj písmeno pred vetou, v ktorej je sloveso *byť* plnovýznamové.

a) Naša Elena je zdravotná sestra.

b) Dnešný obed bude slávnostný.

c) Zeleninová polievka je v chladničke.

d) Stará budova bola veľmi ošarpaná.

**9.** Urč, akým vetným členom je slovo *tancovať* v nasledujúcich vetách. Na čiaru za vetou napíš

 číslo, ktorým je označený príslušný vetný člen. (Pozor! Niektorý vetný člen sa môže aj

 opakovať.)

 a) Museli tancovať. \_\_\_\_\_ 1. podmet

 b) Chcel ju naučiť tancovať. \_\_\_\_\_\_ 2. prísudok

 c) Tancovať nie je zakázané. \_\_\_\_\_\_ 3. predmet

 d) Budeme tancovať do rána. \_\_\_\_\_\_ 4. prívlastok

 5. príslovkové určenie času

**10.** Zakrúžkuj písmeno pred vetou, v ktorej sú všetky slová plnovýznamové.

 a) Beží zajac poľom, naháňa ho líška.

 b) Všade bolo ticho a trieda bola prázdna.

 c) Ráno som dobehla do školy neskoro.

 d) Na výlete sme boli v štyroch múzeách

**11.** Ustálené slovné spojenia najmenej dvoch slov, ktoré majú spravidla obrazný, prenesený význam, sú zachytené v slovníku...

Zakrúžkuj písmeno pred správnou odpoveďou. Text ukážky je charakteristikou

a) frazeologického slovníka,

b) synonymického slovníka,

c) slovníka cudzích slov,

d) slangového slovníka.

**12.** Napíš na čiaru slovo, ktoré do radu nepatrí.

 a) mačkin, líškin, holubí, kačkina \_\_\_\_\_\_\_\_\_\_\_\_\_

 b) ovocný, bylinkový, zelený, drevený \_\_\_\_\_\_\_\_\_\_\_\_\_

 c) horší, susedov, veselý, nepokojný \_\_\_\_\_\_\_\_\_\_\_\_\_

**13.** A. Zakrúžkuj písmeno pred vetou, v ktorej je správne napísaná číslovka.

a) Vladko a Juraj boli na súťaži prvý.

b) Milan sa dva razy otočil za dievčaťom.

c) Dnes som bola až štyri krát v obchode.

d) Oženil sa pred siedmymi rokmi.

 B. Napíš číslovku slovne.

 Viera si v knihe na (27.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ strane

 napísala poznámku.

**14.** Zakrúžkuj písmeno pred vetou, ktorá neobsahuje príslovku.

a) Otec sa zrazu tváril vážne.

b) Za domom rastie vysoká burina.

c) Mali by sme ho obísť sprava.

d) Vždy mi je smutno, keď odchádzaš.

**15.** Urč a napíš druhy skladov.

 a) Jožo je zlostný. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 b) cesta poľom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 c) voda hukotala \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 d) vrchy a doliny \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**16.** Nasledujúce spojenia daj do nominatívu množného čísla.

 a) ktorýsi chlapec \_\_\_\_\_\_\_\_\_\_\_\_\_\_\_\_\_\_\_\_\_\_

 b) tento predavač \_\_\_\_\_\_\_\_\_\_\_\_\_\_\_\_\_\_\_\_\_\_

 c) akýsi človek \_\_\_\_\_\_\_\_\_\_\_\_\_\_\_\_\_\_\_\_\_\_

 d) tamten zákazník \_\_\_\_\_\_\_\_\_\_\_\_\_\_\_\_\_\_\_\_\_\_

**17.** Zakrúžkuj písmeno pred vetou, ktorá obsahuje antonymá.

a) V súvislosti s jesenným obdobím často počujeme spojenie babie leto.

b) Sprava pribehla predavačka oznamujúc, že zľava platí len na zimné topánky.

c) Vyšiel na dvor veselo si pohvizdujúc, hoci ešte pred chvíľou smútil.

d) Prichystala si dve kópie, aby nemusela dávať originály dokladov.

**18.** Pozorne prečítaj text.

 Keď je v škole zber papiera, mamka vždy povie: – Chvalabohu. A dá mi otcove noviny, časopisy a všetky papiere. Keď je zber fliaš a handier, tak otec povie: – Chvalabohu. A dá mi z pivnice všetky fľaše a z kufrov mamkine handričky. Potom je zle, ale ja som nevinný a nič sa mi nestane, lebo ja som dieťa a musím poslúchať otca aj mamu. Preto mám zber veľmi rád, ale najradšej zbieram železo, lebo vtedy chodíme s vozíkom a každý chce byť kôň. My si vždy požičiavame vozík od Mišovho strýka, záhradníka.

 Klára Jarunková: *Hrdinský zápisník*

Zakrúžkuj písmeno pred tou vetou, ktorá správne vyplýva z textu.

a) Keď je v škole zber papiera, mama sa hnevá.

b) Otec sa hnevá na syna, lebo do školy odnesie všetky jeho časopisy.

c) Chlapec má najradšej zber železa, lebo vtedy chodia s vozíkom.

d) Keď je v škole zber fliaš a handier, mama sa veľmi teší.

Skontrolovala \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Body \_\_\_\_\_\_\_\_\_\_\_\_\_\_\_\_\_\_\_\_\_

**Školský rok 2018/2019**

**Republiková súťaž žiakov základných škôl**

**zo slovenského jazyka a kultúry vyjadrovania**

**7. ročník**

**RIEŠENIE**

1. Petrov**i** bratia zostali doma sam**i**. Sam**i** si boli na v**i**ne. Nechceli v**i**dieť žiadn**y**ch pr**í**buzn**ý**ch. Vonku bol naozaj ps**í** čas. Zrazu zafučal s**i**lný vetrisko. Žiar**i**vý blesk preťal oblohu. O chv**í**ľu sa bl**ý**skalo takmer každú m**i**nútu. V líšk**i**nom pohľade bolo čos**i** nebezpečné. Páv**í** chvost h**ý**ril farbam**i**.

***Za všetko správne 2 body, s 1-2 chybami 1 ½ bodu, s 3-4 chybami 1 bod, s 5-6 chybami ½ bodu.***

2. A.a) Kedy sa už začneš učiť? **ty**;

 b) Nepochopili dobre otázku. **oni /ony (tí, tamtí, tie, tamtie; ktorísi; niktorí; niekoľkí...**

hlavne nech je 3. os. pl.);

 c) Vrátil sa neskoro. **on (ten, niekto...** hlavne nech je 3. os. sg.**)**

d) Objednali ste si pizzu? **vy**

 B. d) Sýty hladnému neverí.

 C. Všetci – **zámeno (vymedzovacie)**

 ***Za všetko správne 2 body, s 1chybou 1 ½ bodu, s 2 chybami 1 bod, s 3chybami ½ bodu.***

3. a) na kopec – akuzatív (A) e) k spolužiakovi – datív (D)

 b) dolu ulicou – inštrumentál (I) f) ku kamarátke – datív (D)

 c) bez peňazí – genitív (G) g) okrem teba – genitív (G)

 d) za seba – akuzatív (A) h) popri rieke – lokál (L)

 ***Za všetko správne 1 bod, s 1-3 chybami ½ bodu.***

4.A. a) **Brat číta.** b) **Elena priniesla.** c) **Iveta je plavkyňa.** d) **Pes zavrčal.**

 B. a) Strašné blesky bičovali oblohu. **D**

 b) Konečne vystúpil prvý z radu. **D**

 c) Cestovanie je pre mnohých ľudí záľubou. **D**

 d) Celú noc vonku neprestajne snežilo. **J**

 ***Za všetko správne 1 bod, s 1-3 chybami ½ bodu.***

5.a) Umyjem si jablko. \_\_**4.**\_\_\_

 b) Večeru sme nezjedli. \_\_**5.**\_\_\_

 c) Vráť sa do večera! \_\_**3.**\_\_\_

 d) Stratila som kľúče. \_\_**2.**\_\_\_

 ***Za všetko správne 1 bod, s 1 chybou ½ bodu.***

6. a) upiekla – **piekla** b) umyjem – **budem umývať**

 c) vystrihol – **vystrihoval (strihal)**

 ***Za všetko správne 1 bod, s 1 chybou ½ bodu.***

7.b) vymedzovacie, osobné, ukazovacie, privlastňovacie

 ***Za správnu odpoveď 1 bod.***

8. c) Zeleninová polievka je v chladničke.

 ***Za správnu odpoveď 1 bod.***

9. a) Museli tancovať. \_\_**2.**\_\_\_

 b) Chcel ju naučiť tancovať. \_\_\_**3.**\_\_\_

 c) Tancovať nie je zakázané. \_\_**1.**\_\_\_\_

 d) Budeme tancovať do rána. \_\_**2.**\_\_\_\_

 ***Za všetko správne 1 bod, s 1-2 chybami ½ bodu.***

10. a) Beží zajac poľom, naháňa ho líška.

 ***Za správnu odpoveď 1 bod.***

11. a) frazeologického slovníka

 ***Za správnu odpoveď 1 bod.***

12. a) **holubí**, b) **zelený**, c) **susedov**

 ***Za všetko správne 1 bod, s 1 chybou ½ bodu.***

13. A. b) Milan sa dva razy otočil za dievčaťom.

 B. Viera si v knihe na (27.) **dvadsiatej siedmej** strane napísala poznámku.

 ***Za všetko správne 1 bod, s 1 chybou ½ bodu.***

14. b) Za domom rastie vysoká burina.

 ***Za správnu odpoveď 1 bod.***

15. a) Jožo je zlostný. **prisudzovací**

 b) cesta poľom **určovací**

 c) voda hukotala **prisudzovací**

 d) vrchy a doliny **priraďovací**

 ***Za všetko správne 1 bod, s 1 chybou ½ bodu.***

16. a) ktorísi chlapci

 b) títo predavači

 c) akísi ľudia

 d) tamtí zákazníci ***Za všetko správne 1 bod, s 1-2 chybami ½ bodu.***

17. d) Prichystala si dve kópie, aby nemusela dávať originály dokladov.

 ***Za správnu odpoveď 1 bod.***

18. c) Chlapec má najradšej zber železa, lebo vtedy chodia s vozíkom.

 ***Za správnu odpoveď 1 bod.***